
Ένα σημερινό I.Q. τεστ δεν κάνει τίποτε άλλο από το να ελέγχει δείγμα των ικανοτήτων που θεωρούμε ότι σχετίζονται με την ευφυία.
 Εφόσον βασίζεται σε προσεκτικά επιλεγμένα και τυποποιημένα προβλήματα, αποτελεί μια πιο επιστημονική και αντικειμενική μέθοδο αξιολόγησης της ευφυίας από τις καθημερινές παρατηρήσεις που μπορούμε να κάνουμε για ένα άτομο. 
Ορισμένα "κλασικά" τεστ, όπως το Stanford-Binet και οι παραλλαγές του, επιχειρούν μια συστηματική εξέταση των στοιχείων ευφυίας των ατόμων της δυτικής κοινωνίας. Άλλα όμως τεστ ελέγχουν εκλεκτικά ορισμένα μόνο στοιχεία που θεωρούμε συνυφασμένα με την ικανότητα αυτή. 
Τα τεστ λεκτικών ικανοτήτων, οι κλίμακες του Raven ή τα τεστ πρακτικής σκέψης, ελέγχουν διαφορετικά στοιχεία ευφυίας το καθένα. 
Οι βαθμολογίες που επιτυγχάνει κανείς στα τεστ αυτά είναι παραπλήσιες αλλά όχι ταυτόσημες, επειδή όπως είπαμε το καθένα ελέγχει διαφορετική μορφή σκέψης.